นายกรัฐมนตรี เป็นประธานในพิธีถวายพานพุ่มและถวายบังคม  เนื่องในวันพ่อแห่งชาติ 2562 น้อมรำลึกพระมหากรุณาธิคุณ
นายกรัฐมนตรี เป็นประธานในพิธีถวายพานพุ่มและถวายบังคม เนื่องในวันพ่อแห่งชาติ 2562 น้อมรำลึกพระมหากรุณาธิคุณอันหาที่สุดมิได้ที่มณฑลพิธีท้องสนามหลวง พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมและภริยา เป็นประธานในพิธีถวายพานพุ่มและพิธีถวายบังคม เบื้องหน้าพระบรมฉายาลักษณ์ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันพ่อแห่งชาติ 2562 และเนื่องในวันคล้ายวันพระบรมราชสมภพ วันที่ 5 ธันวาคม โดยในงานมีคณะองคมนตรี  คณะรัฐมนตรี อาทิ พลเอก ประวิตร วงษ์สุวรรณ รองนายกรัฐมนตรี  นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พลเอก อนุพงษ์ เผ่าจินดา รัฐมนตรีว่าการกระทรวงมหาดไทย  นายชวน หลีกภัย ประธานสภาผู้แทนราษฎร นายพรเพชร วิชิตชลชัย ประธานวุฒิสภา ประธานศาลฎีกา?  ประธานองค์กรอิสระ?ตามรัฐธรรมนูญ และผู้ว่าราชการกรุงเทพมหานคร? พร้อมด้วยผู้แทนจากหน่วยงานต่างๆ ข้าราชการและประชาชนทั่วไปเข้าร่วมเป็นจำนวนมาก เพื่อน้อมรำลึกถึงพระมหากรุณาธิคุณอย่างหาที่สุดมิได้ นายกรัฐมนตรี กล่าวราชสดุดี ตั้งมั่นรำลึกถึงพระมหากรุณาธิคุณที่ทรงปกครองอาณาประชาราษฎร์ด้วยทศพิธราชธรรมก่อให้เกิดเอนกอนันต์ที่ประทับในดวงจิตของปวงประชาชนภายใต้ร่มพระบารมีตลอดไป โดยยังขอยึดมั่นคุณธรรมสร้างสรรค์ เพื่อทำคุณประโยชน์ให้กับประเทศชาติสืบไปหลังจากนั้น นายกรัฐมนตรีและคณะรัฐมนตรีได้ร่วมทำกิจกรรมจิตอาสา ปรับภูมิทัศน์ในพื้นที่บริเวณโดยรอบมณฑลพิธีท้องสนามหลวง ร่วมกับประชาชนจิตอาสาที่เดินทางเข้ามาร่วมกิจกรรมจำนวนมาก